Peppi – opintokokonaisuuden kuvauksen pohja

# Ohjeen tarkoitus

Ohje opintokokonaisuuden kuvauksen laatimiseksi Jamkissa.

\*) Pakollinen kenttä Pepissä

# Huomioitavia asioita

* Teethän kuvauksesta selkeän, innostavan ja ymmärrettävän.
* Käytä sinä-muotoa kuvailukentissä.
* Suomenkieliset kuvaukset kirjoitetaan Suomeksi-kenttiin ja englanninkieliset kuvaukset Englanniksi-kenttiin. Englanninkieliset opintokokonaisuudet tehdään vain Englanniksi-kenttiin.
* Opintokokonaisuuden kuvauksessa pyritään välttämään luettelomerkkejä, mutta jos se on välttämätöntä, käytetään – (ranskalaista viivaa). ”Kauttaviiva-merkkiä” / ei saa käyttää!
* **Opintokokonaisuudessa saa olla vain yhdentyyppisiä opintojaksoja: pakollisia, vaihtoehtoisia tai vapaasti valittavia.**

| Kentän nimi Pepissä | Sisällön valinnaisuus, edeltävä osaaminen ja tarjontatiedot |
| --- | --- |
| \*Nimi suomeksi ja englanniksi | Kuvaava nimi opintokokonaisuudelle, josta selviää koulutusala ja tavoiteltava osaaminen. Suomeksi-kenttään suomenkielinen nimi ja Englanniksi-kenttään nimi englanniksi. Englanninkielisten opintokokonaisuuksien kuvaukset kirjoitetaan vain Englanniksi-kenttiin, englanninkielinen nimi tulee myös Suomeksi-kenttiin, sillä kenttä ei voi olla tyhjä. |
| Sisällön valinnaisuus | Valitse alasvetovalikosta valinta, joka kuvaa opintojen pakollisuutta. Vaihtoehdot ovat: kaikki pakollisia, valitaan yksi, valitaan n kappaletta, valitaan x opintopistettä, valitaan erillisten kriteerien mukaan.  **Jos kaikki opinnot eivät ole pakollisia, käytä vain valintaa ”valitaan erillisten kriteerien mukaan”, sillä muilla valinnoilla Kriteerit-kenttä ei ole käytettävissä!**  Huom. Jos valitset ”valitaan erillisten kriteerien mukaan”, opintokokonaisuus ei voi sisältää pakollisia opintojaksoja. Pakolliset opintojaksot on erotettava muista esim. ryhmittelyn avulla. |
| Lukumäärä / Opintopistemäärä | Jos olet valinnut Sisällön valinnaisuus -kohdassa ”valitaan erillisten kriteerien mukaan”, kirjoita kenttään min/max opintopistemäärä, joka opiskelijan tulee opintokokonaisuudesta suorittaa. |
| Kriteerit | Jos olet valinnut Sisällön valinnaisuus -kohdassa ”valitaan erillisten kriteerien mukaan”, kirjoita kenttään kriteerit, minkä perusteella opiskelijan tulee valita opintokokonaisuudesta opintojaksoja.  **Huom. tämä kenttä ei näy, jos olet valinnut Sisällön valinnaisuus -kohdassa ”kaikki pakollisia”, ”valitaan yksi”, ”valitaan n kappaletta” tai ”valitaan x opintopistettä”.** |
| Sisällön valinnaisuuden lisätiedot | Kenttä ei näy opiskelijalle! |
| Edeltävä osaaminen | Tässä voi olla yleiset vaatimukset tai ihan eriteltynä ryhmittäin, esimerkiksi:  - Koskee tutkinto-opiskelijoita  - Koskee vaihto-opiskelijoita  Tähän kirjoitetaan edeltävä osaaminen, ei viittauksia opintojaksoihin eikä tutkintoihin. Jos jokin asia on edellytyksenä ammattikorkeakouluun pääsylle, esim. peruskoulun matematiikka, se ei ole edeltävää osaamista. |

| Kentän nimi Pepissä | Kuvaustiedot |
| --- | --- |
| Osaamistavoitteet | Kuvaa tähän opintokokonaisuuden osaamistavoite ECTS-ohjeistuksen mukaisesti (alla) huomioiden EQF-osaamistaso.  “Learning outcomes express the level of competence attained by the student and verified by assessment. They are ‘statements of what a learner knows, understands and is able to do on completion of a learning prosess’.” (ECTS user’s guide)  Osaamistavoitteet johdetaan tutkinto-ohjelman osaamisista. Huomioi myös opintojaksojen osaamisten kiinnitykset rakenteessa! Opintokokonaisuuden osaamistavoitteen tulee olla siihen kuuluvien opintojaksojen osaamisen summa kuitenkin niin, ettei opintojaksojen osaamisia suoraan kopioida opintokokonaisuuteen.  Osaamistavoitteet kuvataan tavoiteltavien oppimistulosten muodossa; mitä opiskelija osaa opintokokonaisuuden suoritettuaan. Millainen tieto ja ymmärrys sekä teoreettiset, käytännölliset ja soveltavat taidot opiskelijalla on opintokokonaisuuden suorittamisen jälkeen (Knowledge and Understanding, Intellectual Skills, Practical Skills, Transferable Skills). Kuvaustapa korostaa sitä, mitä opiskelija tietää, ymmärtää ja tekee oppimisprosessin tuloksena. Kuvaus tehdään opiskelijan tekemisen verbeillä kuten esim. tietää, ymmärtää, soveltaa, toimii, analysoi jne. |
| Ydinsisältö | Kerro opintokokonaisuuden keskeisimmät sisällöt; kerrotaan lukijalle täsmällisesti ja konkreettisesti, mitä asioita opiskellaan.  Vastaa kysymyksiin:   * Mitkä ovat opintokokonaisuuden **tärkeimpiä sisältöjä**? |
| Lisätiedot | Vapaamuotoinen kenttä, joka on varattu oleellisille tiedoille, jotka eivät selviä kuvauksesta. Kohdassa voidaan kertoa, jos opintokokonaisuus on opinnollistettavissa sekä millainen arviointiaineisto vaaditaan osaamisen näyttöön. |

# Ohjeen laatijat

Sirpa Tuomi, koulutuksen kehittämispäällikkö, korkeakoulupalvelut

Anne Luukkonen, suunnittelija, korkeakoulupalvelut

Ohje valmistunut 15.5.2023

# Muutoshistoria